钦定古今图书集成/明伦汇编/闺媛典/第321卷 > 皇清五十四 > 叶养姑
## 钦定古今图书集成/明伦汇编/闺媛典/第321卷 > 皇清五十四 > 叶养姑

按《庆元县志》：叶养姑，许配吴良彩。彩死，女年十六，赴吴丧，坚志不归。父母欲夺其志，女引刀自刺乃止。继立嗣子，家贫，𫗴粥不给，日勤组织，巿粱粟以食彩。父母年七十馀，步不出闺，邑令敬礼之。一日谓诸孙曰：“昔汝祖死，吾非欲独生，设当时以死从谁抚若辈？吾六十馀年辛苦，幸若辈俱成立，可以见亡人地下矣。” 言讫而逝。